فورالین ۱۱-ده ۱۵ تانینمیش سیاسی شخص بیرگه بیانات یایاراق ایراندا حاکمیتین نؤوعونو تعیین ائتمک اوچون بیرلشمیش میلتلر تشکیلاتینین نظارتینده عوموم خالق رفرندومونون کئچیریلمهسینی طلب ائدیبلر.
آخار. آذ خبر وئریر کی، بیاناتدا اؤلکهیه حاکم روحانیلرین ۴۰ ایلدیر قوردوغو «ایسلام حاکمیتی»نین بوتون ساحهلرده ایفلاسا اوغرادیغی بیلدیریلیب.
قید اولنونوب کی، ایسلام رسپوبلیکاسینین قورولماسیندان ۴۰ ایل کئچمهسینه باخمایاراق اؤلکه وطنداشلارینین نینکی آغری-آجیسی آزالماییب، عکسینه اهالی آراسیندا ایکیلی حیات طرزینین و دینی ریاکارلیغین گئنیش یاییلماسینا گتیریب چیخاریب:
«بیز، بو بیاناتی ایمضالایاراق حساب ائدیریک کی، یوخاریدا قید اولونانلاری نظره آلاراق، اؤلکهنین ایندیکی پروبلملردن یئگانه چیخیش یولو، خالقین آزاد رایی اساسیندا دینج یوللا سئکولیار-دموکراتیک پرینسیپلره اساساً ایسلام رسپوبلیکاسی سیستمیندن دموکراتییایا کئچیددیر. دوشونوروک کی، یئنی سیستمده اینسان حقوقلارینا تام رعایت اولونمالی، قادینلارا، اتنیکلره، دینی آزلیقلارا قارشی آیری-سچکیلیکلر بوتون ساحهلرده آرادان قالدیریلمالیدیر».
بیاناتدا همچینین هر بیر میللتین اؤز مقددراتینی تعین ائتمه حقوق و پرینسیپلرینه اساسلاناراق، بیرلشمیش میلتلر تشکیلاتینین بیرباشا نظارتی آلتیندا ایراندا حاکمیتین نؤوعونو تعیین ائتمک مقصدیله عوموم خالق رفرئندومونون کئچیریلمهسی طلب ائدیلیب».
بیاناتی ایمضالایانلار:
وکیل و حقوق مدافعهچیسی نسرین ستوده (ایران)
صولح اوزره نوبل موکافاتی لاورئاتی شیرین عبادی (بؤیوک بریتانییا)
حقوق مدافعهچیسی، محبوس نرگس محمدی (تهرانین ائوین زیندانی)
اینسان حقوقلاری اوزره بین الخالق وکیل پیام اخوان (کانادا)
کینورژیسسور جعفر پناهی (ایران)
سیاسی فعال محسن سازگارا (آمریکا)
وکیل و حقوق مدافعهچیسی محمد سیف (ایران)
سیاسی فعال حسین شریعتمداری (آلمانییا)
سیاسی فعال حشمت اللاه طبرزدی (ایران)
سیاسی فعال ابولفضل قدیانی (ایران)
کئچمیش آخوند و موخالیف ایسلامشوناس محسون کدیور (آمئریکا)
آراشدیرماچی سوسیولوگ کاظیم کردوانی (آلمانییا)
کینورژیسسور محسن مخملباف (بؤیوک بریتانییا)
سیاسی فعال محمد ملکی (ایران)
کینورژیسسور و سیاسی فعال محمد نوریزاد (ایران)
azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab pes_Arab pes_Arab pes_Arab pes_Arab pes_Arab pes_Arab azb_Arab azb_Arab azb_Arab pes_Arab pes_Arab